کوئٹہ (آن لائن) سنی تحرiک عوامی نا صوبائی چیف آرگنائزرعلامہ علی نوازالقادری یوم صحافت ناوخت آپارینے کہ لاک ڈاﺅن اٹ صحافی تیکن خصوصی کمکی پیکیج نا پڑو کننگے‘ مشکل نا دا ساہت اٹ صوبہ نا صحافی برادری تون کمک وخت انا گرج ءِ‘ ایف سی ناکنڈآن صحافی تے راشن تننگ جوان ءُ گام اسے‘ لائخ خواری کش و پٹ وپولی صحافت ءِ مون آ دروک آ سرکاری کہول آ کاٹم خواجہی ءِ کننگے‘ صحافی تے آسراتی رسیفنگ و اوفتا جان ومال انا رکھ ریاست نا زمواری ءِ انتئے کہ صحافت ریاست چارمیکو تمبہ ءِ‘ او پارے کہ صحافیک حقی ءُ رضاکار مریرہ ہرافتے وخت اس ہم تینا جندی زند انا پرواہ مفک‘ او پارے کہ صحافیک‘ ملکی شونداری وشونہالی کن کاریم کرسا علاقہ ناویل آتے بڑزکو کمامدار آتسکان سر کرینو‘ او بنجائی وصوبائی حکومت آن خواست کرے کہ صحافی تا غٹ ویل آتے دمدستی ایسر کننگے و صحافت نا بشخ آ خصوصی چکار کننگے۔
